Oficiālais Vēstnesis L 211 , 11/08/1999 Lpp. 0053 - 0054



Komisijas Lēmums (1999. gada 26. jūlijs), ar kuru groza Padomes lēmumu 79/542/EEK un Komisijas lēmumus 92/160/EEK un 93/195/EEK attiecībā uz reģistrētu zirgu ievedumiem no Ekvadoras (izziņots ar dokumenta numuru C(1999) 2438) (Dokuments attiecas uz EEZ) (1999/558/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievedumus no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 17. panta 1. punktu, (1) tā kā ar Padomes lēmumu 79/542/EEK [2], kurā jaunākie grozījumi izdarīti ar Komisijas lēmumu 1999/301/EEK [3], ir noteikts to trešo valstu saraksts, no kurām dalībvalstis atļauj liellopu, cūku, zirgu, aitu un kazu, svaigas gaļas un gaļas produktu ievedumus; tā kā Ekvadora ir iekļauta šā lēmuma pielikuma 2. daļā, īpašā ailē reģistrētiem zirgiem, (2) tā kā ar lēmumu 92/160/EEK [4], Komisija ir noteikusi dažu trešo valstu reģionalizāciju zirgu ievedumiem, kurā jaunākie grozījumi izdarīti ar lēmumu 1999/236/EK [5]; tā kā šajā lēmumā Ekvadora ir reģionalizēta, lai ierobežotu reģistrētu zirgu atpakaļievešanu pēc tam, kad tie bijuši uz laiku izvesti tikai uz Quito aglomerāciju; (3) tā kā ar Komisijas lēmumu 93/195/EEK [6], kurā jaunākie grozījumi izdarīti ar lēmumu 1999/228/EK [7], ir noteiktas veselības prasības un veterinārā sertifikācija reģistrētu zirgu atpakaļievešanai pēc tam, kad tie uz laiku izvesti uz Ekvadoru; (4) tā kā Komisijas pārbaudes vizītes laikā Ekvadorā tika atklāti nopietni trūkumi zirgu veselības uzraudzībā, veterinārā pārraudzībā, ziņošanā par saslimšanas gadījumiem un zirgu ievešanas un izvešanas procedūrās; tā kā, kopš lēmuma 92/160/EEK pieņemšanas, neviens zirgs nav ticis ievests atpakaļ Kopienā no Ekvadoras; (5) tā kā nepietiekošās kontroles un ziņošanas par saslimšanas gadījumiem dēļ situācija Ekvadorā attiecībā uz Venecuēlas zirgu encefalomielītu un vaislas sērgu ir neskaidra; (6) tā kā reģistrētu zirgu atpakaļievešana pēc tam, kad tie tikuši uz laiku izvesti uz Quito aglomerāciju Ekvadorā, ir jāaizliedz; tā kā tādēļ Ekvadora jāsvītro no Padomes lēmuma 790/542/EEK pielikuma trešo valstu saraksta un attiecīgi jāgroza lēmumi 92/160/EEK un 93/195/EEK; (7) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Padomes lēmuma 79/542/EEK pielikuma 2. daļā, īpašā ailē reģistrētiem zirgiem sekojošu rindu, kura attiecas uz Ekvadoru, svītro: EK | Ekvadora | x | (1) | 2. pants Komisijas lēmuma 92/160/EEK pielikumā šādus vārdus, kuri attiecas uz Ekvadoru, svītro: "Ekvadora [8] Quito aglomerācija." 3. pants Komisijas lēmumu 93/195/EEK groza šādi: 1. Lēmuma I pielikuma D grupā vārdu "Ekvadora" [9] svītro. 2. Lēmuma II pielikuma D grupā vārdu "Ekvadora" [10] svītro. 4. pants Šis lēmums ir adresēts dalībvalstīm. Briselē, 1999. gada 26. jūlijā Komisijas vārdā — Komisijas loceklis Franz Fischler [1] OV L 224, 18.8.1990., 42. lpp. [2] OV L 146, 14.6.1979., 15. lpp. [3] OV L 117, 5.5.1999., 52. lpp. [4] OV L 71, 18.3.1992., 27. lpp. [5] OV L 87, 31.3.1999., 13. lpp. [6] OV L 86, 6.4.1993., 1. lpp. [7] OV L 83, 27.3.1999., 77. lpp. [8] OV L 224, 18.8.1990., 42. lpp. [9] OV L 224, 18.8.1990., 42. lpp. [10] OV L 224, 18.8.1990., 42. lpp. --------------------------------------------------